Mestská časť Bratislava-Nové Mesto

Materiál na rokovanie
Miestneho zastupiteľstva
dňa 16.12.2016

N á v r h 
Všeobecne záväzného nariadenia mestskej časti Bratislava–Nové Mesto 
č......../2016
o poskytovaní dotácií z rozpočtu mestskej časti Bratislava-Nové Mesto 

Predkladá:		Materiál obsahuje:	
Ing. Stanislav Winkler	
zástupca starostu	
JUDr. Richard Mikulec
tajomník miestnej rady	

Zodpovedný:	
JUDr. Richard Mikulec	
tajomník miestnej rady	

	
Spracovateľ: 	
Mgr. Marianna Moravcová Tomčíková	
vedúca odd. právneho, podnikateľských činností, evidencie súpisných čísiel a správy pozemkov	

	
Na rokovanie prizvať: 	
zodpovedného, spracovateľa	
	
1.	Návrh uznesenia	
2.	Dôvodová správa	
3. Návrh nového znenia VZN
4. viditeľné zmeny oproti zneniu pôvodného VZN č. 5/2016 a navrhovaného znenia nového VZN
5. VZN č. 5/2016	

december  2016	

 

Návrh uznesenia:

Miestne zastupiteľstvo

s c h v a ľ u j e

nové znenie všeobecne záväzného nariadenia mestskej časti Bratislava–Nové Mesto o poskytovaní dotácií z rozpočtu mestskej časti Bratislava-Nové Mesto, ktorým sa zrušuje všeobecne záväzné nariadenie mestskej časti Bratislava–Nové Mesto č. 5/2016 zo dňa 14.06.2016 o poskytovaní dotácií z rozpočtu mestskej časti Bratislava-Nové Mesto

a)  bez pripomienok
b)  s pripomienkami

Dôvodová správa:

Predmetné navrhované nové znenie všeobecne záväzného nariadenia mestskej časti Bratislava-Nové Mesto o poskytovaní dotácií z rozpočtu mestskej časti Bratislava-Nové Mesto (ďalej len „nové VZN“) je odlišné od aktuálne schváleného všeobecne záväzného nariadenia mestskej časti Bratislava-Nové mesto č. 5/2016 zo dňa 14.06.2016 o poskytovaní dotácií z rozpočtu mestskej časti Bratislava-Nové Mesto (ďalej len „pôvodné VZN“) najmä v časti: 
a)	vypustenia druhej vety bodu 1 článku 3 pôvodného VZN, t.j. dotačnej schémy týkajúcej sa participatívneho rozpočtu z dôvodu predloženia navrhovaných „Pravidiel participatívneho rozpočtu mestskej časti Bratislava-Nové Mesto“, kde je spôsob poskytovania finančných prostriedkov schválených v rozpočte na projekty participatívneho rozpočtu, upravený,
b)	vypustenia bodu (6) z článku 5 pôvodného VZN vzhľadom na navrhnuté opatrenia vychádzajúce z kontroly mestskej časti Národným kontrolným úradom,
c)	doplnenie bodu 3 článku 7 pôvodného VZN o spôsob a termín doručovania výzvy na vrátenie dotácie, resp. jej časti.   

MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzné nariadenie
mestskej časti Bratislava-Nové Mesto

č. .............../2016
zo dňa ...................2016
o poskytovaní dotácií z rozpočtu
mestskej časti Bratislava-Nové Mesto 

Miestne zastupiteľstvo mestskej časti Bratislava–Nové Mesto v súlade s ustanovením § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov v spojení s § 7 ods. 2 a ods. 4 zákona Národnej rady Slovenskej republiky  č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákona Národnej rady Slovenskej republiky  č. 523/2004 Z. z. o rozpočtových pravidlách verejnej správy v znení neskorších predpisov, zákona Národnej rady Slovenskej republiky č. 231/1999 Z. z.  o štátnej pomoci v znení neskorších predpisov, zákona Národnej rady Slovenskej republiky č. 300/2008 Z. z. o organizácii a podpore športu v znení neskorších predpisov a § 14 ods. 3 zákona Národnej rady Slovenskej republiky č. 49/2002 Z. z. o ochrane pamiatkového fondu v znení neskorších predpisov vydáva toto všeobecne záväzné nariadenie o poskytovaní dotácií z rozpočtu mestskej časti Bratislava-Nové Mesto (ďalej len ako „nariadenie“), ktorým sa určuje spôsob poskytovania dotácií z rozpočtu mestskej časti Bratislava–Nové Mesto 

Článok 1
(1)	Predmetom tohto nariadenia je úprava poskytovania dotácií z rozpočtu mestskej časti Bratislava–Nové Mesto (ďalej len ako „mestská časť“), určenie okruhu oblastí, ktorých sa poskytovanie dotácií týka a podmienok pri poskytovaní dotácií z rozpočtu mestskej časti.

Článok 2
(1)	Z rozpočtu mestskej časti sa môžu poskytovať dotácie právnickým osobám, ktorých zakladateľom je mestská časť, a to na konkrétne úlohy a akcie vo verejnom záujme alebo v prospech rozvoja územia mestskej časti.
(2)	Právnickej osobe, ktorej zakladateľom nie je mestská časť a fyzickej osobe - podnikateľovi, ktorí majú sídlo alebo trvalý pobyt na území mestskej časti, alebo ktorí pôsobia, vykonávajú činnosť na území mestskej časti, alebo poskytujú služby obyvateľom mestskej časti, môže mestská časť poskytovať dotácie za podmienok ustanovených týmto nariadením len na podporu všeobecne prospešných služieb a verejnoprospešných účelov, na podporu podnikania a zamestnanosti (najmä aktivity v oblasti sociálnej pomoci a humanitárnej starostlivosti, vzdelávania, školstva, kultúry, telesnej výchovy a športu, životného prostredia a zdravotníctva).
(3)	Z rozpočtu mestskej časti sa môžu poskytovať dotácie inej mestskej časti, hlavnému mestu Slovenskej republiky Bratislave, inej obci alebo vyššiemu územnému celku, ak zabezpečuje niektoré úlohy pre mestskú časť alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území.

Článok 3
(1)	Mestská časť vytvára zdroje pre poskytovanie dotácií z prostriedkov rozpočtu mestskej časti. Objem finančných prostriedkov na poskytovanie dotácií na príslušný rozpočtový rok schvaľuje Miestne zastupiteľstvo mestskej časti Bratislava–Nové Mesto (ďalej len ako „miestne zastupiteľstvo“). Miestne zastupiteľstvo schvaľuje v rozpočte na príslušný rozpočtový rok objem finančných prostriedkov, vyčlenený na konkrétne občianske projekty Participatívneho rozpočtu. 
(2)	Dotáciou z rozpočtu mestskej časti sú finančné prostriedky nenávratne poskytnuté oprávneným subjektom v schválenej výške, na účel a za podmienok stanovených v zmysle tohto nariadenia.
(3)	Dotácie môžu byť poskytnuté oprávneným subjektom len na základe písomnej žiadosti v zmysle prílohy č. 1 tohto nariadenia, za súčasného splnenia podmienok, že ku dňu podania žiadosti o poskytnutie dotácie majú vysporiadané všetky záväzky najmä voči mestskej časti, ostatným mestským častiam hlavného mesta Slovenskej republiky Bratislavy, hlavnému mestu Slovenskej republiky Bratislave, žiadateľ nie je v konkurze, resp. reštrukturalizácii, v likvidácii a nie je proti nemu vedené exekučné konanie, čo preukážu čestným vyhlásením v zmysle prílohy č. 2 tohto nariadenia a zároveň predložia všetky požadované prílohy k žiadosti v zmysle prílohy č. 1 tohto nariadenia.
(4)	Na poskytnutie dotácie nie je právny nárok.
(5)	Dotácie podliehajú ročnému zúčtovaniu s rozpočtom mestskej časti a môžu byť použité len na stanovený účel. 
(6)	Dotácie sa neposkytujú na činnosť politických strán alebo politických hnutí.
(7)	Poskytovanie dotácií nesmie narušiť rovnomerné čerpanie rozpočtu mestskej časti v jednotlivých štvrťrokoch. Poskytnutím dotácií nemožno zvýšiť celkový dlh mestskej časti.
(8)	Mestská časť môže v nadväznosti na schválený rozpočet na príslušný rok poskytnúť dotácie z rozpočtu mestskej časti najmä do nasledovných oblastí:
a)	podpory, rozvoja, šírenia miestnej kultúry, zachovania kultúrneho dedičstva,
b)	podpory športu a telesnej kultúry, 
c)	podpory výchovy a vzdelávania, 
d)	podpory sociálnej oblasti, humanitnej a charitatívnej činnosti, 
e)	podpory a ochrany zdravia, 
f)	podpory zlepšenia kvality a ochrany životného prostredia. 

Článok 4
(1)	Dotácie sa poskytujú na základe písomnej žiadosti na predpísanom tlačive, ktoré tvorí prílohu č. 1 tohto nariadenia.
(2)	Žiadateľ k žiadosti priloží doklady potvrdzujúce skutočnosti uvedené v žiadosti. V prípade, ak je žiadateľom právnická osoba, doloží doklad o svojom vzniku (registrácii).

Článok 5
(1)	Žiadosti o poskytnutie dotácií posudzuje a prerokováva stála pracovná komisia miestneho zastupiteľstva – „Dotačná komisia“. Členmi tejto komisie sú zvolení poslanci. Vnútorné mechanizmy rokovania tejto komisie si schváli táto komisia.
(2)	Žiadosti o poskytnutie dotácie do výšky 2 000,00 € vrátane, posudzuje a prerokováva „Dotačná komisia“. Komisia žiadosti posúdi na svojom zasadnutí a predloží svoje odporučenie starostovi mestskej časti. O poskytnutí dotácie rozhoduje starosta mestskej časti, pričom je oprávnený poskytnúť dotácie maximálne v úhrne do 20 000,00 € (vrátane) ročne bez toho, aby bol viazaný uznesením Dotačnej komisie; avšak v prípade prekročenia sumy nad 20 000 € je starosta už uznesením Dotačnej komisie viazaný. 
(3)	Žiadosti o poskytnutie dotácie nad 2 000,00 €, ktoré neboli schválené priamo v rozpočte mestskej časti na príslušný rok v špecifikácii podľa konkrétnych akcií, úloh alebo účelu ich použitia pre konkrétneho žiadateľa, posudzuje a prerokováva „Dotačná komisia“. Komisia žiadosti posúdi  na svojom zasadnutí a  predloží svoje odporučenie miestnemu zastupiteľstvu. O poskytnutí dotácie rozhoduje miestne zastupiteľstvo, pričom uznesením komisie nie je viazané. 
(4)	Dotácie nad 2 000,00 €, ktoré boli zapracované a schválené miestnym zastupiteľstvom priamo v rozpočte mestskej časti na príslušný rok v špecifikácii podľa konkrétnych akcií, úloh alebo účelu ich použitia pre konkrétneho žiadateľa, prerokovaniu Dotačnej komisie nepodliehajú. 
(5)	Dotácie sú nenárokovateľné a na ich poskytnutie nie je právny nárok. Výnimku tvoria dotácie poskytované prostredníctvom mestskej časti zo štátneho rozpočtu alebo iných verejných zdrojov, ktoré sú účelovo viazané (napr. v súlade s § 6 a § 9 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov). 
(6)	Žiadosti o poskytnutie dotácie z rozpočtu mestskej časti (príloha č. 1) predkladajú žiadatelia spravidla v troch termínoch, a to do 31.01., 31.05. a 30.09. kalendárneho roka (termíny uzávierok) na obdobie rozpočtového roka. 
(7)	Žiadosti o poskytnutie dotácie z rozpočtu mestskej časti sa predkladajú spravidla v termínoch uzávierok, vyhlásených ako riadne termíny pre podávanie žiadostí. Predložené žiadosti budú posudzované / prerokované do 30 dní po termíne jednotlivých uzávierok pre podávanie žiadostí.
(8)	Pokiaľ žiadateľ žiadosť o poskytnutie dotácie nepredloží v lehote podľa Článku 5. bodu 6. tohto nariadenia, jeho žiadosť bude predložená na rokovanie Dotačnej komisie na jej najbližšom termíne zasadnutia. 
(9)	V mimoriadnych a opodstatnených prípadoch žiadatelia môžu podať žiadosť o poskytnutie dotácie aj v inom termíne počas bežného roka. Takáto žiadosť bude predložená na mimoriadne rokovanie Dotačnej komisie na jej najbližšom termíne zasadnutia.
(10)	Dotačná komisia pri prerokovaní žiadosti prihliada najmä na zostatok finančných prostriedkov z rozpočtovaného objemu finančných prostriedkov schválených na konkrétny účel v rozpočte mestskej časti na príslušný rozpočtový rok a na účel použitia, ktorý žiadateľ v žiadosti uviedol, pričom účel použitia dotácie nesmie byť v rozpore s týmto nariadením. 
(11)	Dotačná komisia uznesením odporučí alebo neodporučí poskytnutie dotácie v požadovanej výške, prípadne navrhne inú / zníženú výšku poskytnutia dotácie s uvedením konkrétneho účelu použitia. 
(12)	Dotačná komisia po posúdení žiadosti bezodkladne predloží návrh Uznesenia Dotačnej komisie starostovi, alebo na najbližšie rokovanie miestneho zastupiteľstva.
(13)	Prehľad o žiadateľoch, predložených žiadostiach, Uzneseniach Dotačnej komisie, poskytnutých dotáciách a zúčtovaní dotácií sa priebežne zverejňuje na webovej stránke mestskej časti. 
(14)	Žiadosti musia byť doručené mestskej časti v jednom exemplári na predpísanom tlačive spolu s požadovanými prílohami v uvedených termínoch, pričom rozhodujúci je termín registrovania podateľňou mestskej časti. Žiadosť je potrebné súčasne zaslať i v elektronickej podobe.
(15)	V prípade, že žiadateľ nepredloží žiadosť riadne vypísanú vo všetkých bodoch tlačiva žiadosti a nedoplní ju o predpísané prílohy, žiadosť nebude predložená Dotačnej komisii k prerokovaniu.

Článok 6
(1)	   Po schválení dotácie uzavrie mestská časť so žiadateľom písomnú zmluvu o poskytnutí dotácie z rozpočtu mestskej časti. Zmluvu podpisuje za mestskú časť starosta, alebo ním poverená osoba a za žiadateľa oprávnená osoba v zmysle predložených dokladov. 
(2)	   Mestská časť poskytne dotáciu žiadateľovi do 30 dní odo dňa podpísania zmluvy o poskytnutí dotácie.
(3)	   Zmluva o poskytnutí dotácie musí obsahovať najmä:
a)	výšku dotácie a určenie termínu jej poukázania na účet žiadateľa, 
b)	účelové vymedzenie použitia dotácie s podmienkou účelného a hospodárneho vynakladania prostriedkov, 
c)	záväzok vrátiť dotáciu v prípade, že sa použije v rozpore s účelom uvedeným v zmluve, so stanovením termínu vrátenia,
d)	povinnosť zúčtovať mestskej časti použitie poskytnutej dotácie s určením termínu predloženia zúčtovania,
e)	vymedzenie spôsobu prezentácie mestskej časti ako podporovateľa akcie, 
f)	vymedzenie okruhu potrieb, na ktoré bola dotácia poskytnutá,
g)	sankcie, zmluvnú pokutu v prípade nedodržania podmienok zmluvy,
h)	ďalšie dohodnuté podmienky. 

Článok 7
(1)	Zúčtovanie poskytnutej dotácie sa vykoná do 30 dní odo dňa použitia dotácie. Zúčtovanie poskytnutej dotácie je povinný žiadateľ vykonať písomne na základe účtovných dokladov potvrdzujúcich použitie dotácie na stanovený účel v zmysle prílohy č. 3 nariadenia. Zúčtovanie dotácie predloží žiadateľ príslušnej organizačnej zložke mestskej časti (oddeleniu), ktorá zmluvu vyhotovila v termíne stanovenom v zmluve. Súčasťou zúčtovania sú fotokópie účtovných dokladov (kópie faktúr, pokladničných dokladov, výpisov z účtov, atď.). 
(2)	Poskytnuté dotácie s čerpaním a použitím, napr. na prevádzkovú činnosť počas kalendárneho roku, podliehajú ročnému zúčtovaniu s rozpočtom mestskej časti, najneskôr do 15. januára nasledujúceho roka, v ostatných prípadoch však do konca príslušného kalendárneho roka v ktorom bola dotácia poskytnutá. Finančné prostriedky musia byť použité v tom kalendárnom roku, v ktorom boli poskytnuté. 
(3)	V prípade nedodržania stanovených termínov zúčtovania, alebo použitia dotácie alebo jej časti na iný účel ako bola poskytnutá, je príjemca dotácie povinný poskytnutú dotáciu vrátiť na účet mestskej časti do 15 dní odo dňa doručenia výzvy mestskej časti, pričom za doručenie sa považuje 3 deň po jej doporučenom odoslaní na adresu /sídlo / miesto podnikania, uvedené v žiadosti o poskytnutie dotácie.
(4)	Nepoužité finančné prostriedky z poskytnutej dotácie je príjemca dotácie povinný vrátiť na účet mestskej časti, v termíne stanovenom na zúčtovanie dotácie v zmysle zmluvy.
(5)	Mestská časť a ňou poverení zamestnanci sú oprávnení vykonávať kontrolu dodržiavania stanoveného účelu a efektívnosti poskytnutej dotácie. Žiadateľ je povinný pri kontrolných akciách vykonávaných mestskou časťou poskytnúť potrebnú súčinnosť. 
Článok 8
(1)	Pri posudzovaní žiadostí o dotáciu z rozpočtu mestskej časti zohľadňuje Dotačná komisia najmä tieto základne kritériá: 
I/. Oblasť podpory rozvoja, šírenia miestnej kultúry, zachovania kultúrneho dedičstva: 
a)	podporovanie rozvoja záujmovej, umeleckej činnosti rôzneho zamerania a estetickej výchovy,
a)	uchovávanie a rozvíjanie miestnych tradícií, 
b)	organizovanie detských a mládežníckych podujatí, festivalov, 
c)	prezentovanie mestskej časti formou literárnej, publikačnej, výtvarnej, hudobnej a výstavníckej činnosti, 
d)	podporovanie podujatí masového charakteru na úseku kultúry organizovaných v mestskej časti, 
e)	zavádzanie vzdelávacích a informačných programov v oblasti kultúry pre občanov mestskej časti.

II/. Oblasť podpory športu a telesnej kultúry: 
a)	oblasť mládežníckeho športu (žiaci, dorast, juniori) 
b)	podporovanie športových aktivít v mestskej časti 
Kritériá posudzovania žiadostí o dotácie v oblasti športu sú najmä: 
•	reprezentácia mestskej časti v športových súťažiach na rôznych úrovniach, 
•	rozvoj masovej a rekreačnej telovýchovy, 
•	rozvoj mládežníckeho športu, 
•	organizovanie športových súťaží v mestskej časti. 
Komisia vychádza z objemu finančných prostriedkov schválených v rozpočte na dotácie pre danú oblasť.

III/. Oblasť podpory výchovy a vzdelávania
a)	podporovanie mimoškolskej a voľnočasovej činnosti a práce s deťmi a mládežou v organizáciách pôsobiacich na území mesta, 
b)	podporovanie účasti talentovaných detí na súťažiach a reprezentácii mesta a ďalší rozvoj talentov,
c)	zvyšovanie aktivity v oblasti prevencie závislostí, pred násilím, kriminalitou a iných sociálno-patologických javov, 
d)	koordinovanie vzdelávacích podujatí, konferencií, seminárov v oblasti osvety, výchovy.

IV/. Oblasť podpory sociálnej oblasti, humanitnej a charitatívnej činnosť 
a)	na podporu služieb a aktivít nadácií, občianskych združení, záujmových združení - právnických osôb a iných subjektov vyvíjajúcich sociálnu, humanitnú a charitatívnu činnosť na území mestskej časti,
b)	na podporu podujatí pre postihnuté deti a mládež,
c)	na podporu činností organizovaných pre deti zo sociálne slabších rodín,
d)	na podporu sociálnej pomoci zdravotne postihnutým ľuďom, najmä na nákup zdravotných pomôcok, 
e)	pre organizácie poskytujúce sociálnu pomoc deťom a mladistvým v krízových situáciách. 

V/. Oblasť podpory a ochrany zdravia 
a)	na rozšírenie a skvalitnenie poskytovaných zdravotníckych služieb občanom,
b)	na zakúpenie progresívnej zdravotníckej techniky,
c)	na podporu rekondičných kurzov zdravotne postihnutých občanov, detí a mládeže.

VI/. Oblasť podpory zlepšenia kvality a ochrany životného prostredia. Podporovať sa môžu najmä projekty a akcie, ktoré:
a)	sa priamo podieľajú na zlepšení kvality ovzdušia z hľadiska zníženia alebo zlikvidovania úniku škodlivých látok,
b)	sa podieľajú sa na zlepšení momentálneho stavu z hľadiska riešenia odpadov v mestskej časti a jeho separácie (napr. dotácia ako „nenávratný finančný príspevok“ na kontajnerové stojiská v súlade s Podmienkami poskytovania nenávratného finančného príspevku na vybudovanie uzamykateľného stanovišťa zberných nádob na zmesový komunálny odpad a vytriedené zložky komunálnych odpadov),
c)	budú zabezpečovať ochranu zdrojov vody, 
d)	budú sa viditeľne podieľať na zlepšení kvality zelene a jej funkcii,
e)	na podporu služieb poskytovaných napr. Slobodou zvierat (iných ochranárskych organizácií) v zariadení útulku pre psov.
f)	sú zamerané na  podporu ochrany hniezdnej populácie dážďovníka obyčajného (Apus apus) a netopierov (Chiroptera) pri zatepľovaní a iných stavebných úpravách budov na území mestskej časti.

Článok 9
(1)	Za porušenie tohto nariadenia sa považuje:
a)	použitie finančných prostriedkov na iné ako schválené účely,
b)	zadržanie finančných prostriedkov po lehote ich plánovaného použitia,
c)	oneskorené a neúplné predloženie zúčtovania finančných prostriedkov,
d)	oneskorené vrátenie nepoužitých finančných prostriedkov.
(2)	Príjemca dotácie, ktorý porušil toto nariadenie podľa Článku 9 ods. 1 je povinný mestskej časti dotáciu vrátiť (s výnimkou bodu 1. písm. c) tohto článku, kedy v tomto prípade sa uplatní len sankcia penále ďalej uvedená) a zaplatiť penále vo výške 0,15% z neoprávnene použitej sumy za každý deň od obdržania do vrátenia dotácie, najviac do výšky dvojnásobku poskytnutej sumy (dotácie) a najmenej 50,00 EUR. 
(3)	Dotáciu nemožno poskytnúť ani použiť na:
a)	úhradu záväzkov z predchádzajúcich rokov okrem úhrady záväzkov na športovú infraštruktúru osobitného významu,
b)	refundáciu výdavkov uhradených v predchádzajúcich rokoch okrem refundácie výdavkov na športovú infraštruktúru osobitného významu,
c)	úhradu výdavkov podľa osobitného predpisu (§ 8a ods. 7 a 8 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov).
(4)	Počas rozpočtového provizória mestská časť dotácie neposkytuje s výnimkou, ak ide o dotácie poskytované podľa osobitných predpisov - zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.  

Článok 10
(1)	Toto nariadenie bolo schválené uznesením miestneho zastupiteľstva číslo .............., dňa ..................... .
(2)	Toto nariadenie bolo vyvesené na úradnej tabuli mestskej časti dňa ..................... .
(3)	Toto nariadenie nadobúda účinnosť 15. dňom od jeho vyvesenia na úradnej tabuli.
(4)	Dňom účinnosti tohto nariadenia sa zrušuje Všeobecne záväzné nariadenie mestskej časti Bratislava-Nové Mesto č. 5/2016 zo dňa 14.06.2016 o poskytovaní dotácií z rozpočtu mestskej časti Bratislava-Nové Mesto.

Mgr. Rudolf Kusý
         starosta

Bratislava .....................

                                                                 Príloha č. 1
Žiadosť o poskytnutie dotácie:

1. Názov projektu:

Termín realizácie:

Miesto realizácie:

2. Názov/označenie žiadateľa:

Právna forma:

3. Stručný opis činnosti organizácie:

4. Adresa/sídlo/miesto podnikania: 

Telefón / mobil: 

webová stránka: 

e-mail: 

Dátum vzniku právnickej osoby/fyzickej osoby-podnikateľa:

5. Meno a kontakt štatutárneho zástupcu/zástupcov: 

Funkcia:

Meno a kontakt osoby zodpovednej za realizáciu projektu / aktivity:

6. Číslo bankového účtu v tvare IBAN: 		

Peňažný ústav: 				

Identifikačné číslo organizácie /IČO/: 

Daňové identifikačné číslo /DIČ/, ak má pridelené:

Identifikačné číslo pre daň z pridanej hodnoty /IČ DPH), ak má pridelené: 

7. Realizátor projektu, ak sa odlišuje od osoby žiadateľa: 

Adresa: 

Telefón / mobil: 

e-mail: 

8. Ďalšie subjekty, od ktorých žiadateľ požaduje dotáciu na projekt:

9. Účel použitia dotácie (stručný popis účelu použitia dotácie):

Dátum začiatku a ukončenia realizácie projektu / aktivity (harmonogram jednotlivých etáp realizácie projektu/aktivity):

Očakávaný počet osôb v zmysle poskytnutia všeobecne prospešných služieb, všeobecne prospešných alebo verejnoprospešných účelov danej dotácie:

Výstup a prínos projektu/aktivity pre Mestskú časť Bratislava–Nové Mesto (max. 5 riadkov):

Cieľová veková skupina, na ktorú je projekt/aktivita zameraný, stručné zdôvodnenie (max. na 5 riadkov):

10. Podrobný štruktúrovaný rozpočet celého projektu a zdroje jeho zabezpečenia (položky rozpočtu) - môže byť priložený v prílohe:

Celkové náklady na projekt / aktivitu:

Požadovaná výška dotácie v Eurách: 

Podiel organizácie predkladajúcej projekt/ žiadajúcej o dotáciu (t.j. rozpis podielu jednotlivých prispievateľov, vrátane predkladateľa):

Zoznam inštitúcií s ktorými spolupracuje na projekte:

Ak ste v posledných 5 rokoch získali dotáciu z mestskej časti Bratislava – Nové Mesto, uveďte akú sumu a na aký účel ste ju získali:

11. Podrobný technický popis projektu /ak je potrebné, priložiť aj stavebné povolenie/, popis prác a činností súvisiacich s jeho vytvorením /môže byť priložený v prílohe/: 

12. Prínos projektu po jeho realizácii pre príslušnú oblasť v zmysle článku 3 bod 8 (vyberte písmeno a) až f)) nariadenia v spojitosti s článkom 8 nariadenia / vyberte z oblastí: a) podpory, rozvoja, šírenia miestnej kultúry, zachovania kultúrneho dedičstva, b) podpory športu a telesnej kultúry, c) podpory výchovy a vzdelávania, d) podpory sociálnej oblasti, humanitnej a charitatívnej činnosti, e) podpory a ochrany zdravia, f) podpory zlepšenia kvality  a ochrany životného prostredia  v mestskej časti/: 

Vyhlásenie: 
Vyhlasujem, že všetky údaje v žiadosti sú pravdivé. Som si vedomý toho, že v prípade uvedenia nepravdivých údajov nebude žiadateľovi schválená žiadna dotácia z mestskej časti Bratislava–Nové Mesto.

							................................................................
podpis štatutárneho zástupcu a pečiatka

V  Bratislave dňa .................................. 

K žiadosti priložte najmä nasledovné dokumenty:

•	Kópiu dokladu o registrácií organizácie žiadateľa, alebo iného dokladu osvedčujúceho právnu subjektivitu žiadateľa - v prípade mimovládnych organizácií (napr. neziskové organizácie, občianske združenia) je to najmä kópia stanov, resp. štatútu organizácie opatrené pečiatkou MV SR a iné; v prípade právnickej osoby, resp. v prípade fyzickej osoby – podnikateľa príslušná fotokópia výpisu z obchodného, živnostenského, prípadne iného registra, 
•	doklad o menovaní štatutárneho zástupcu organizácie (nevyžaduje sa v prípade, ak je táto informácia uvedená vo výpise z príslušného registra),
•	kópiu potvrdenia o pridelení identifikačného čísla organizácie a potvrdenia o pridelení daňového identifikačného čísla organizácie (IČO a DIČ),
•	Kópiu dokladu o založení účtu žiadateľa (kópia zmluvy o bežnom účte organizácie zriadenej pre účely dotácií)
•	Potvrdenie žiadateľa o vyrovnaní finančných vzťahov voči  Daňovému úradu, sociálnej poisťovni a zdravotným poisťovniam, t.j. • potvrdenie Daňového úradu, • potvrdenie sociálnej poisťovne (či nemá voči nej nedoplatky, resp. potvrdenie, že nie je zamestnávateľom), • potvrdenie zdravotnej poisťovne (v prípade, ak nie je zamestnávateľom, potvrdenie zdravotnej poisťovne sa nevyžaduje)
•	čestné vyhlásenie žiadateľa v zmysle článku 3 bod. 3 nariadenia

UPOZORNENIE k zasielaniu vyplnených žiadostí

Žiadosti je potrebné zaslať:
1.  v jednom exemplári na predpísanom formulári spolu s požadovanými  povinnými prílohami na adresu: Mestská časť Bratislava–Nové Mesto, Miestny úrad, Junácka 1, 832 91 Bratislava
2. v elektronickej podobe ako dokument word na adresu: dotacie@banm.sk, alebo prednosta@banm.sk 

Príloha č. 2
Čestné vyhlásenie

Podpísaný(á) štatutárny(a) zástupca(kyňa) meno, priezvisko, titul: .................................................................................................................................................
organizácie (názov organizácie, príp. meno žiadateľa) ..................................................................................................................................................
so sídlom/miestom podnikania .................................................................................................................................................
požadujúci dotáciu na projekt (názov projektu ) ................................................................................................................................................
čestne vyhlasujem, že 

1.	nie som dlžníkom (dlžníčkou) mestskej časti Bratislava–Nové Mesto, hlavného mesta SR Bratislavy, žiadnej mestskej časti v Bratislave 
2.	nie som (organizácia) v konkurze ani nebolo začaté konkurzné ani reštrukturalizačné konanie, nebol voči mne (organizácii) podaný návrh na vyhlásenie konkurzu, ani nebol zamietnutý návrh pre nedostatok majetku a nie som (organizácia) v likvidácii, nie je vedené exekučné konanie
3.	neporušil som zákaz nelegálnej práce a nelegálneho zamestnávania,
4.	beriem na vedomie, že budem hospodáriť s poskytnutými verejnými prostriedkami a budem postupovať podľa ustanovení zákona č. 523/2004 Z. z. o rozpočtových pravidlách verejnej správy v znení neskorších predpisov a zákona č. 583/2004 Z. z. o rozpočtových pravidlách územnej samosprávy v znení neskorších predpisov, 
5.	zaväzujem sa vrátiť úroky z poskytnutej dotácie za obdobie dlhšie ako 3 mesiace na účet mestskej časti Bratislava–Nové Mesto po odpočítaní poplatku za vedenie účtu,
6.	nie som platcom dane z pridanej hodnoty*,
7.	som registrovaným platcom dane z pridanej hodnoty a vyhlasujem, že táto nebude pri zúčtovaní dotácie považovaná za oprávnený výdavok*
8.	budem archivovať všetky finančné doklady týkajúce sa poskytnutej dotácie najmenej 5 rokov
9.	projekt nie je podporený z iných prostriedkov rozpočtu mestskej časti Bratislava–Nové Mesto alebo Hlavného mesta Slovenskej republiky Bratislavy
10.	povinné prílohy k žiadosti evidované u poskytovateľa dotácií sú k dátumu podania žiadosti aktuálne
11.	pravdivo som uviedol všetky údaje v žiadosti i v prílohách vrátane jednotlivých položiek v rozpočte.

........................................................
podpis štatutárneho zástupcu a pečiatka

V  Bratislave dňa .................................. 

* nehodiace sa prečiarknite	

Príloha č. 3

Finančné zúčtovanie dotácie

PODROBNÉ Finančné zúčtovanie CELÉHO PROJEKTU
(Uveďte všetky výdavky súvisiace s realizáciou zúčtovávaného projektu)

P.č.	

Popis položky	

Číslo dokladu	

Druh dokladu	

Náklady celkom	
Z toho dotácia 
mestskej časti Bratislava –Nové Mesto	

						

						

						

						

						

						

						

						

						
SPOLU			

Dátum:  

Podpis spracovateľa zúčtovania:

Meno a priezvisko štatutárneho zástupcu (čitateľne): 

Podpis štatutárneho zástupcu:                                          Pečiatka:

VZOR - ZúčTOVANIE FINANČNEJ DOTÁCIE POSKYTNUTEJ Z ROZPOČTU mestskej časti Bratislava–Nové Mesto
NA VÝDAVKY v roku .........

Názov organizácie:  
	Suma poskytnutých finančných prostriedkov v danom roku 	Suma skutočne použitých finančných prostriedkov k 31.12..........	Rozdiel stĺpec 
1-2	Dátum vrátenia	
a	1	2	3	4	
Poskytnutá dotácia z rozpočtu mestskej časti  na podporu projektu: (uviesť názov projektu):

.........................................................

.........................................................

.........................................................

.........................................................

číslo zmluvy:  ......................
					
Z toho: 
(vypísať jednotlivé položky podľa vecného využitia uvedeného v zmluve)
- 

-

- 

SPOLU:					

Meno a priezvisko štatutárneho zástupcu: 

Podpis a pečiatka:

Vypracoval:  
Dátum: 
Tel. kontakt: 
E-mail: 

Prílohy k zúčtovaniu projektu (pripájajú sa v kópiách, musia byť čitateľné):

1.	účtovné doklady:  
a)	faktúry – k nim výpisy z účtu organizácie (príjemcu dotácie) vystavené bankovou inštitúciou
b)	výdavkové a príjmové pokladničné doklady opatrené povinnými náležitosťami v zmysle tlačiva
c)	bločky od nákupov pri platbách v hotovosti
d)	objednávky
e)	dodacie listy
f)	zmluvy, dohody (napr. prenájmy, o vykonaní činnosti ...)
g)	v prípade poštovného či platby dobierky potvrdenie pošty o vykonanej platbe resp. úhrade dobierky a pod.
h)	iné ...

2.	pri zúčtovávaní pohonných hmôt - cestovné príkazy s výpočtom spotreby paliva, doklady o nákupe pohonných hmôt, technický preukaz motorového vozidla použitého pre účely v zmysle žiadosti o dotáciu s vyznačením spotreby, atď....

3.	pri platbách v zmysle uzavretých zmlúv alebo dohôd (napr. nájomné zmluvy) – zmluvy, dohody a pod.

4.	pri vyplácaní finančných odmien – dohody, doklady o číslach účtov príjemcov odmien pri zasielaní odmien na účet, pri preberaní hotovostných odmien príjmové a výdavkové pokladničné doklady, resp. iná forma dokladovania prevzatia finančnej odmeny

5.	pri nákupe tovaru v hotovosti – bločky od nákupov 

6.	iné doklady preukazujúce využitie dotácie v zmysle zmluvy

7.	dokumentáciu o prezentácii mestskej časti Bratislava–Nové Mesto ako prispievateľa dotácie na realizáciu projektu (použitie loga mestskej časti Bratislava–Nové Mesto na pozvánkach, plagátoch, vstupenkách, billboardoch, www.stránkach, v bulletinoch, príspevky v časopisoch a pod.)

Dokladujú sa tie položky projektu, na ktoré žiadateľ prijal dotáciu od mestskej časti Bratislava–Nové Mesto